Na osnovu člana 1 stav 2 i člana 2a Zakona o eksproprijaciji ("Službeni list RCG", br. 55/00, 12/02 i 28/06 i "Službeni list CG", br. 21/08, 30/17 i 75/18), člana 38 stav 1 tač. 2 i 30 Zakona o lokalnoj samoupravi ("Službeni list CG", br. 2/18, 34/19, 38/20) i člana 28 stav 1 tačka 5, Statuta Opštine Tuzi ("Službeni list CG- opštinski propisi", br. 24/19, 05/20), na sjednici Skupština opštine Tuzi, održanoj dana 09.06.2020. godine, donijeta je

**ODLUKA**

**o utvrđivanju javnog interesa za potpunu eksproprijaciju nepokretnosti u**

**KO Tuzi zbog izgradnje kružne raskrsnice kod Katoličke crkve u Tuzima, shodno Generalnom urbanističkom rješenju Tuzi**

**Član 1**

Utvrđuje se javni interes za potpunu eksproprijaciju nepokretnosti u KO Tuzi zbog izgradnje kružne raskrsnice kod Katoličke crkve u Tuzima, shodno Elaboratu eksproprijacije broj 02-5786/1 od 22. jula 2019. godine i dopuni istog od oktobra 2019. godine, izradjenog od strane Uprave za nekretnine Crne Gore:

* katastarska parcela broj 2317/19 zgrada 1 površine 45 m2, katastarska parcela broj 2317/20 zgrada 1 površine 46m 2, iz posjedovnog lista broj 1698 KO Tuzi, svojina PEPIĆ (HUSEIN) SELJIM u obimu 1/1;
* dio katastarske parcele broj 2291 (uslovni parcelacioni broj kat. parc. 2291/2), livada 6. klase 7 m2, iz posjedovnog lista broj 478 KO Tuzi, svojina KATOLIČKI ŽUPNI URED SVETI ANTE u obimu 1/1;
* dio katastarske parcele broj 2317/12 (uslovni parcelacioni broj kat. parc. 2317/22) dvorište površine 21 m2 iz posjedovnog lista broj 1927 KO Tuzi, svojina BELEGU IDRIZ KEMAL u obimu 1/1;
* dio katastarske parcele broj 2317/10 (uslovni parcelacioni broj kat. parc. 2317/25) dvorište površine 12 m2 iz posjedovnog lista broj 947 KO Tuzi, svojina DECEVIĆ (AHMET) BAJRAM u obimu 1/1;
* dio katastarske parcele broj 2319/3 (uslovni parcelacioni broj kat. parc. 2319/7), livada 6. klase površine 43 m2, iz posjedovnog lista broj 835 KO Tuzi, svojina IVANOVIĆ (NOŠ) NIKOLA I IVANOVIĆ (NOŠ) ROBERT u obimu 1/2 i
* dio katastarske parcele broj 2321/1 (uslovni parcelacioni broj kat. parc. 2321/3) livada 5. klase površine 88 m2 iz posjedovnog lista broj 54 KO Tuzi, svojina BERIŠAJ (DOKA) NIKOLA u obimu 1/1.

Visinu pravične naknade nepokretnosti iz stava 1 ovog člana, odrediće Uprava za nekretnine Crne Gore.

**Član 2**

Svrha eksproprijacije je izgradnja kružne raskrsnice kod Katoličke crkve u Tuzima.

**Član 3**

Korisnik eksproprijacije je opština Tuzi.

**Član 4**

Postupak eksprorpijacije nepokretnosti iz člana 1 ove odluke sprovešće Uprava za nekretnine - Područna jedinica Podgorica, po predlogu Direkcije za izgradnju, imovinu i zastupanje Opštine Tuzi.

Ukoliko se pred Upravom za nekretnine Crne Gore – Područna jedinica Podgorica ne postigne sporazum o naknadi, postupak utvrđivanja pravične naknade će biti rješavan pred Osnovnim sudom u Podgorici.

**Član 5**

Finansijska sredstva za isplatu pravične naknade obezbjediće Opština Tuzi iz sredstava Budžeta Opštine predviđenih za ekproprijaciju nepokretnosti.

**Član 6**

Ova odluka stupa na snagu danom objavljivanja u "Službenom listu Crne Gore - opštinski propisi".

Broj: 02-030/20-5380

Tuzi, 09.06.2020.godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**